होली खेलने की बजाय जनता से माफी मांगें हुड्डा
रोहतक |भाजपा केपदाधिकारियों एवं कार्यकर्ताओं ने प्रदेश के पूर्व मुख्यमंत्री भूपेंद्र सिंह हुड्डा के होली मिलन समारोह पर सवाल उठाए हैं। भाजपा जिला अध्यक्ष अजय बंसल, रमेश भाटिया, राजवीर आर्य, डॉ. दिनेश घिलौड़, सतवीर राठी, शमशेर खरक, जितेंद्र बालंद आदि ने कहा कि पूर्व मुख्यमंत्री को अब भाईचारा याद रहा है। 36 बिरादरी के भाईचारे को तोड़ने वाले अब किस तरह की होली खेलना चाहते हैं। उन्होंने कहा कि पूर्व मुख्यमंत्री शहर के लोगों के साथ होली खेलने की बजाए माफी मांगे। सतीश रोहिल्ला सुभाष शर्मा, राजेश टीनू, सोम मलिक, श्याम सचदेवा राम नारायण सैनी ने भी कहा कि दरअसल मुख्यमंत्री होली मिलन समारोह के बहाने रोहतक के लोगों में फिर से जगह बनाना चाहते हैं, लेकिन रोहतक की जनता समझदार है। जनता जिस नेता को अपने दिल से आउट कर दे, फिर दोबारा जगह नहीं देती।
hin_Deva hin_Deva